



|  |  |
| --- | --- |
| **שם ביה"ס, רשות:** | חט"ב רוגוזין א', קריית אתא |
| **שם המורה:** | מירב שאול |
| **שם המדריכה:** | ד"ר יוליה גיל |
| **שם הפעילות:** | הרצל אמר... |
| **תחום תוכן, שכבת גיל:** | תרבות ישראל. כיתה ח'. |
| **שנת פיתוח:** | תשע"ו, 2015 |



**"הרצל אמר"...**

בשיעורים האחרונים למדנו כי הרצל ביקש להקים חברה מתוקנת וצודקת יותר מזו שהכיר. הוא התבונן במציאות שסביבו וזיהה את הליקויים שדרשו תיקון לדעתו. **הוא רצה מציאות טובה יותר, שאינה מתאפיינת בכשלים החברתיים שהיו נפוצים בימיו**. לבסוף, הוא ניסח תוכנית למימוש חזונו – לבנות מדינה אוטופית. דמיינו לעצמכם שנפלה בחלקכם לחיות במדינה אוטופית. כיצד נראים החיים במדינה שכזו? האם תוכלו לתאר אותם?

**משימה**

**התקבצו לקבוצות של 4 תלמידים.**

1. חברו מכתב המתאר את החיים במדינה שהייתם רוצים לחיות בה. בתיאור התייחסו לנקודות הבאות: חייכם מההיבט הכלכלי, החברתי, הפוליטי וחיי היומיום שלכם.

כתבו ביחד את המכתב ושלחו אותו ללוח השיתופי ב linoit. לחצו על הקישור כדי להיכנס ללוח השיתופי.

1. קראו את המכתבים של הקבוצות האחרות. ציינו איזה מכתב תיאר בעיניכם את המדינה האוטופית בצורה הטובה ביותר. לחצו על [הקישור](https://docs.google.com/forms/d/1PfVUjV-LlkhGOtQ1Tvcy0SwO_QDDWuf0JWhNN2xrkkk/viewform) וענו על השאלות בטופס.

עבודה נעימה!

**דוגמאות להערכת עמיתים**

המכתב של ... תיאר בעיני את המדינה האוטופית בצורה הטובה ביותר מכיוון, שהוא התייחס לדברים ולערכים חשובים במדינה ובכלל בחיים. הוא התייחס להיבט הכלכלי, המוסרי,(בית משפט),הפוליטי, הערכי, ההתנהגותי והרפואי. ללא הדברים שהוא ציין תהיה מדינה שונה לחלוטין הזקוקה לשינוי מיידי!! מדינה אוטופית היא מדינה הכוללת כל אחד מהמרכיבים שהוא ציין בה הן בפן ההתנהגותי והן בפן הערכי.

**דוגמה לרפלקציה: תרומתי לקבוצה במהלך הפעילות...**

תרומתי בקבוצה הייתה העלאת רעיונות לכתיבה וניסוחה, הבאת דוגמאות, עזרה בתכנון המכתב - מה אנחנו הולכים לכתוב? על איזה דברים נדבר מה יש לשפר ומה יש לשמר. באיזה מקומות צריך להרחיב ובאיזה מקומות צריך לצמצם. בקבוצתנו היו דעות שונות אך ידעתי איך לאחד את הדעות יחד וליצור דעה משותפת. כיצד לנסח אותה ולכתוב אותה.

המכתב המתאר לדעתי את המדינה האוטופית הטובה ביותר הוא המכתב של ...

אני חושב כך, בגלל שהן מכבדות את הפרטיות של האנשים במדינה, נותנות להם חופש ביטוי ותומכות במי שזקוק לתמיכה. השלטון הוא הוגן במדינתם ופועל למען השלום.

המכתב שתיאר בעיניי את המדינה האוטופית בצורה הטובה ביותר הוא המכתב של ... מכיוון, שאני חושבת כמוהם. הייתי רוצה לחיות במדינה דמוקרטית, ללא פשעים, עם אנשי שלום, אנשים בעלי כבוד שאינם מקללים או פוגעים בזולת, אנשים בעלי ערכים וכו'.